मारुति सुज़ुकी टूर V से शुरुआत की जाए तो यह मारुति सुज़ुकी ईको का टैक्सी वर्ज़न है. स्टैंडर्ड ईको पर कंपनी ने 7,000 रुपए डिस्काउंट दिया है और इसके टूर V मॉडल पर भी इतना ही डिस्काउंट दिया गया है. बता दें कि यह डिस्काउंट सिर्फ एक्सचेंज बोनस के रूप में दिया जा रहा है. मारुति सुज़ुकी टूर H2 की बात करें तो यह टैक्सी कोटे के लिए बनाई गई मारुति सुज़ुकी सेलेरियो है. टैक्सी कोटे से अलग हटकर देखें तो मारुति सुज़ुकी ने सेलेरियो पर 45,000-60,000 रुपए तक का डिस्काउंट उपलब्ध कराया है जो मॉडल के हिसाब से तय किया गया है. कंपनी ने टूर H2 पर 55,000 रुपए का डिस्काउंट दिया है. यह डिस्काउंट ग्राहकों को एक्सचेंज बोनस और कैश डिस्काउंट के रूप में उपलब्ध कराए जाएंगे.